**აივ ინფექცია/შიდსი**

აივ ინფექცია/შიდსის გავრცელების თვალსაზრისით საქართველო დაბალი პრევალენტობის მქონე ქვეყნების ჯგუფს მიეკუთვნება, აივ ინფექციის გავრცელება ზოგად მოსახლეობაში შეადგენს 0.4%-ს. თუმცა, საქართველოში სტაბილურად იზრდება აივ ინფექციის წლიური ახალი შემთხვევები და აივ ინფექციის გავრცელების სავარაუდო რიცხვი 9600-ს უტოლდება, რაც საქართველოსთვის, როგორც მცირერიცხოვანი ქვეყნისათვის საკმაოდ სოლიდური რიცხვია.

საქართველოში აივ ინფექცია კონცენტრირებულია ე.წ. მაღალი რისკის მქონე ჯგუფებში, როგორებიცაა:

* ნარკოტიკების ინექციური მომხმარებლები (ნიმ-ები),
* მამაკაცები, რომლებსაც სქესობრივი კავშირი აქვთ მამაკაცებთან (მსმ)
* და კომერციული სექს მუშაკები (კსმ).

აივ ინფექციის პირველადი შემთხვევების გამოვლენიდან ნარკოტიკის ინექციური გზით მოხმარება აივ-ის გავრცელების წამყვან გზას წარმოადგენდა, თუმცა უკანასკნელი წლების განმავლობაში სქესობრივი კონტაქტის შედეგად ინფექციის გადაცემის გზამ წამყვანი ხასიათი მიიღო.

**სტატისტიკა**

აივ ინფექციის პირველი შემთხვევა საქართველოში 1989 წელს გამოვლინდა. მას შემდეგ ყოველწლიურად გამოვლენილი ახალი შემთხვევების რიცხვი სტაბილურად მზარდია.


2017 წლის 10 აგვისტოს მონაცემებით ქვეყანაში რეგისტრირებულია

* აივ-ით ინფიცირების **6,507** შემთხვევა,
* მათ შორის **4,846** მამაკაცი და **1,661** ქალია.
* პაციენტთა უმრავლესობა **29 - 40** წლისაა.
* შიდსი განუვითარდა **3562** ადამიანს, გარდაიცვალა **1308** ადამიანი.
* 2017 წელს გამოვლინდა **376** ახალი შემთხვევა.
* არვ მკურნალობაზეა **3930** ადამიანი, მათ შორის **455** აფხაზეთში.

**აივ ინფექციის განაწილება გადაცემის გზების მიხედვით**

**აივ ინფიცირებულთა განაწილება რეგიონების მიხედვით**

აივ ინფექციის ყველაზე მეტი შემთხვევა რეგისტრირებულია თბილისში (2238 შემთხვევა)), რეგიონებიდან ყველაზე დატვირთულია სამეგრელო (849 შემთხვევა), იმერეთი (837 შემთხვევა) და აჭარა (748 შემთხვევა).

****

**აივ-ინფექციის ახალ შემთხვევათა დინამიკა წლების მიხედვით**